প্রথম ভোটেই উচ্ছ্বাস! ডাক্তারি পড়া শেষ করে মালদহে ফিরেই ভোট দিলেন পৃথা

মালদহ: জীবনের প্রথম ভোট, আর তাতেই চরম উত্তেজনা। ছত্তিশগড়ে (Chattishgarh) ডাক্তারি পড়াশোনা শেষ করে মালদহে (Maldah) ফিরেই প্রথমবার ভোট দিলেন শহরের বাসিন্দা ডঃ পৃথা রায়। দীর্ঘদিন রাজ্যের বাইরে থাকার পর এই অভিজ্ঞতা তাঁর কাছে একেবারেই আলাদা (District news)।

মালদহ শহরের রামকিঙ্কর বালিকা বিদ্যালয়ে ভোট দিতে এসে পৃথা জানান, “রাজ্যের মানুষের ভালো হোক, সেই আশা নিয়েই ভোট দিলাম।” নতুন ভোটার হিসেবে তাঁর মধ্যে ছিল উৎসাহ ও দায়িত্ববোধের স্পষ্ট ছাপ।

আরও পড়ুন: ভোটকেন্দ্রেই মর্মান্তিক মৃত্যু! কেশপুরে ভোট দিতে গিয়ে প্রাণ গেল বৃদ্ধার

এদিন ওই ভোটকেন্দ্রে ছিল কড়া নিরাপত্তা। স্কুল গেটে মোতায়েন ছিলেন মহিলা সিআরপিএফ জওয়ানরা। পরিচয়পত্র খতিয়ে দেখে তবেই ভোটারদের ভিতরে প্রবেশ করতে দেওয়া হচ্ছিল। নিরাপত্তার এমন কড়াকড়িতে নিশ্চিন্তেই ভোট দেন সাধারণ মানুষ।